b"\n_START_ARTICLE_\nHuguette Tourangeau\n_START_PARAGRAPH_\nMarie Jeannine Huguette Tourangeau (12. elokuuta 1938 Montreal \xe2\x80\x93 21. huhtikuuta 2018) oli kanadalainen oopperalaulaja, \xc3\xa4\xc3\xa4nialaltaan mezzosopraano. H\xc3\xa4n valmistui pedagogiikassa sek\xc3\xa4 pianonsoitossa Marguerite\xe2\x80\x93Bourgeoys-opistosta ja p\xc3\xa4\xc3\xa4si vuonna 1958 CMM:iin, jossa h\xc3\xa4nen opettajiinsa kuului Ruzena Herlinger. H\xc3\xa4n debytoi vuonna 1964 Merc\xc3\xa8d\xc3\xa8sin roolissa Georges Bizet'n oopperassa Carmen Zubin Mehtan johtamassa esityksess\xc3\xa4. Vuonna 1964 h\xc3\xa4n esiintyi Cherubinon roolissa Wolfgang Amadeus Mozartin Figaron h\xc3\xa4iss\xc3\xa4 Richard Bonyngen johdolla Stratfordin festivaalilla._NEWLINE_Metropolitan-oopperassa Tourangeau esiintyi ensimm\xc3\xa4ist\xc3\xa4 kertaa 28. marraskuuta 1973 Nicklaussen roolissa Hoffmannin kertomuksissa. Lis\xc3\xa4ksi h\xc3\xa4n on esiintynyt muun muassa Sydneyn oopperatalossa Carmenin nimiroolissa ja tulkinnut kevytt\xc3\xa4kin oopperaa. Vuonna 1977 Tourangeausta tehtiin ensimm\xc3\xa4inen Kanadan musiikkineuvoston vuoden taiteilijapalkinnon saaja. Hein\xc3\xa4kuussa 1997 h\xc3\xa4net nimitettiin Kanadan ritarikunnan j\xc3\xa4seneksi. H\xc3\xa4nen miehens\xc3\xa4 Barry Thompson johti Vancouverin oopperaa ja Edmontonin oopperayhdistyst\xc3\xa4."